วิทยา สำเร็จ

ร้อยตรี วิทยา สำเร็จ นักเทนนิสชาวไทย

ประวัติ
วิทยาเติบโตมาจากการเป็นเด็กเก็บลูกเทนนิสตามสนาม  และใช้เวลาว่างในการฝึกซ้อมด้วยตัวเอง จนได้รับการสนับสนุนให้เล่นเทนนิสทีมชาติ 

วิทยามีบุตรชาย คือ กษิดิศ สำเร็จ ซึ่งเป็นนักเทนนิสทีมชาติไทยเช่นเดียวกัน

ผลงาน
วิทยาเป็นตัวแทนทีมชาติในการแข่งขันเทนนิสเป็นเวลาหลายปี ได้เหรียญทองจากซีเกมส์ ถึง 5 เหรียญ โดยครั้งสุดท้ายเป็นเหรียญทองประเภทคู่ ในซีเกมส์ครั้งที่ 21 คู่กับ ดนัย อุดมโชค เมื่อ พ.ศ. 2544 ในวัย 37 ปี 

วิทยาได้เหรียญทองแดงในประเภททีมชายจากการแข่งขันเอเชียนเกมส์ 1986 ที่ประเทศเกาหลีใต้ และเหรียญทองประเภทคู่ผสมจากการแข่งขันเอเชียนเกมส์ 1990 ที่ประเทศจีน

วิทยาเริ่มเล่นอาชีพในปี พ.ศ. 2530
วิทยา เล่นเทนนิสอาชีพในระดับฟิวเจอร์ คู่กับนราธร ศรีชาพันธุ์ ได้รางวัลชนะเลิศหลายครั้งในช่วงปี 2541 - 2543 และเลิกเล่นอาชีพในปี พ.ศ. 2544

ปัจจุบันเป็นผู้ฝึกสอนเทนนิสทีมชาติไทย และเป็นผู้ฝึกสอนให้กับ สุชานัน วิรัชประเสริฐ

 เครื่องราชอิสริยาภรณ์ 
 พ.ศ. 2553 - 80px  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นจตุตถดิเรกคุณาภรณ์ (จ.ภ.)ราชกิจจานุเบกษา ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๓ (ในโอกาสพระราชพิธีเฉลิมพระชนมพรรษา วันที่ ๕ ธันวาคม ๒๕๕๓ รวมทั้งสิ้น ๗,๐๑๕ ราย) เล่ม 112 ตอนที่ 17ข วันที่ 4 ธันวาคม 2538

 อ้างอิง 

 แหล่งข้อมูลอื่น 
 สถิติจาก ATP Tour

หมวดหมู่:นักเทนนิสชาวไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:ทหารบกชาวไทย
หมวดหมู่:ร้อยตรี
หมวดหมู่:ผู้ได้รับเครื่องราชอิสริยาภรณ์ จ.ภ.